**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-554-2/16**

**Podgorica, 07.06.2016. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans br.16/84356-84361 od 13.04.2016.godine, izjavljene zbog povrede pravila postupka-nedonošenja rješenja Zavoda za zapošljavanje Crne Gore, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 03.06.2016. godine, donio:

**R J E Š E NJ E**

Žalba se usvaja.

Nalaže se Zavodu za zapošljavanje Crne Gore da donese rješenje po zahtjevu za slobodan pristup informacijama NVO Mans 16/84356-84361 od 21.03.2016. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Zavoda za zapošljavanje Crne Gore, podnosilac zahtjeva za pristup informaciji je uložio žalbu. U žalbi se navodi da su dana 21.03.2016. godine podnijeli zahtjev za pristup informacijama i to kopije: svih ugovora koje je Zavod za zapošljavanje Crne Gore zaključio sa agencijama za zapošljavanje u 2010. godini, svih ugovora koje je Zavod za zapošljavanje Crne Gore zaključio sa agencijama za zapošljavanje u 2011. godini, svih ugovora koje je Zavod za zapošljavanje Crne Gore zaključio sa agencijama za zapošljavanje u 2012. godini, svih ugovora koje je Zavod za zapošljavanje Crne Gore zaključio sa agencijama za zapošljavanje u 2013. godini, svih ugovora koje je Zavod za zapošljavanje Crne Gore zaključio sa agencijama za zapošljavanje u 2014. godini i svih ugovora koje je Zavod za zapošljavanje Crne Gore zaključio sa agencijama za zapošljavanje u 2015. godini. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 12.05.2016.godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br.07-42-2559-1/16 od 12.05.2016.godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ u ostavljen roku od 5 dana od prijema zahtjeva za izjašnjenje nije dostavio spise predmeta i odgovor na predmetni zahtjev.

U konkretnom predmetu, Zavod za zapošljavanje Crne Gore nije donio rješenje po osnovu podnijetog zahtjeva za slobodan pristup informacijama NVO Mans 16/84356-84361 od 21.03.2016. godine u zakonskom roku. Zavod za zapošljavanje Crne Gore je prema članu 31 Zakona o slobodnom pristupu informacijama dužan da donese rješenje po podnijetom zahtjevu u zakonskom roku u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

 **Predsjednik, Muhamed Gjokaj**